CH พุ่งแรง 12% ลุ้น Q4 สดใส หนุนทั้งปี 65 กำไรโต 2 เท่า
CH พุ่งแรง 12% ราคาแตะ 4.30 บ. ลุ้นผลงานไตรมาส 4/65 สดใส รับยอดขายทะลัก หนุนทั้งปี 65 รายได้โต 10%-กำไรพุ่ง 2 เท่า
CH พุ่งแรง 12% ราคาแตะ 4.30 บ. ลุ้นผลงานไตรมาส 4/65 สดใส หนุนทั้งปี 65 กำไรโต 2 เท่า
21 พ.ย. 2565

ผู้สื่อข่าวรายงานว่า วันนี้ (21 พ.ย.65) ราคาหุ้นบริษัท เจริญอุตสาหกรรม จำกัด (มหาชน) หรือ CH ล่าสุด ณ เวลา 15:49 น. อยู่ที่ระดับ 4.30 บาท บวก 0.48 บาท หรือ 12.57% สูงสุดที่ระดับ 4.36 บาท ต่ำสุดที่ระดับ 3.80 บาท ด้วยมูลค่าซื้อขาย 141.05 ล้านบาท

โดยนายศักดา ศรีแสงนาม ประธานเจ้าหน้าที่บริหาร CH เปิดเผยข้อมูลภาพรวมธุรกิจของบริษัทผ่านงาน Opportunity Day จัดโดยตลาดหลักทรัพย์แห่งประเทศไทย (ตลท.) วันที่ 18 พ.ย. 65 ว่า แนวโน้มไตรมาส 4/65 ผลประกอบการน่าจะดีกว่าที่คาดการณ์ไว้ รับปัจจัยบวกจากยอดขายที่มีแนวโน้มเติบโตโดเด่น ซึ่งจะสนับสนุนให้รายได้ในปีนี้คาดจะเติบโต 2 หลัก หรือราวกว่า 10% ส่วนกำไรปีนี้จะเติบโตที่ระดับ 3 หลัก หรือราว 2 เท่าตัว จากปี 64 ขณะที่ปี 66 วางเป้าหมายจะมีรายได้รวมเติบโตอย่างน้อย 10% จากปีนี้